ASIAN พุ่งเกือบ 5% คาดเก็งกำไรระยะสั้นหลังเป็นขาลงมานาน แนะซื้อเป้า 10 บ.
ASIAN พุ่งเกือบ 5% คาดเก็งกำไรระยะสั้นหลังเป็นขาลงมานาน แนะซื้อเป้า 10 บ. โดยล่าสุด ณ เวลา 15.07 น. ราคาอยู่ที่ 9.85 บาท บวก 0.45 บาท หรือ 4.79% สูงสุดที่ 9.95 บาท ต่ำสุดที่ 9.40 บาท มูลค่าซื้อขายที่ 103.46 ล้านบาท
13 ธ.ค. 2560

ผู้สื่อข่าวรายงานว่า บริษัท ห้องเย็นเอเชี่ยน ซีฟู้ด จำกัด (มหาชน) หรือ ASIAN ล่าสุด ณ เวลา 15.07 น. ราคาอยู่ที่ 9.85 บาท บวก 0.45 บาท หรือ 4.79% สูงสุดที่ 9.95 บาท ต่ำสุดที่ 9.40 บาท มูลค่าซื้อขายที่ 103.46 ล้านบาท ขณะที่ดัชนีตลาดหุ้นไทยโดยรวมบวก 0.25%

โดยราคาหุ้นมีแรงซื้อเก็งกำไรเข้ามา นับตั้งแต่ราคาหุ้นปรับตัวลดลงมาเกือบ 3 เดือน นับตั้งแต่ราคายืนที่ระดับ 16.30 บ. เมื่อวันที่ 28 ก.ย.60
ด้าน บล.โกลเบล็ก ระบุในบทวิเคราะห์ แนะนำ “ซื้อเก็งกำไร” หุ้น ASIAN โดยให้แนวรับ 9.50 บาท / แนวต้าน 10.20 บาท / Cut loss 9.45 บาท ราคารีบาวน์จากแนวรับด้วย volume สนับสนุน จึงเป็นโอกาสให้เข้าซื้อเก็งกำไรสั้น ๆ